Tööriist: 12 arhetüüpi ehk millise karakteriga on sinu bränd?
#000000
Psühholoog Carl Jung uuris paljude kultuuride sümboleid ja müüte ning hakkas nägema korduvaid mustreid. Me näeme teatud inimtüüpe filmides, raamatutes, reklaamides, kunstis, tööl ja kodus – ühesõnaga kõikjal enda ümber. 12 arhetüüpi moodustavad kollektiivse teadvuse, olenemata rahvusest kuhu kõik kuulume.
#000002
Brändide loomisel on arhetüüpe kasutatud kaua. Mõned brändid kõnetavad meid rohkem kui teised. Tänapäeval kõnetavad rohkem need, mis eristuvad, mis räägivad sellest, millesse tegijad usuvad, kuidas nad maailma muudavad ja kuidas seda kõike tehakse. Nii jõuab bränd südamesse. Sarnane tõmbab sarnast.
#000003
12 arhetüüpi, mis aitavad luua brändi iseloomu ja mõista sihtrühmi
#000004
Kliendiuuringutega teeme kindlaks, kes on tegelikkuses ettevõtte (potentsiaalsed) kliendid, mis neid iseloomustab, mis vajadusi nad rahuldavad ja mis väärtusi hindavad. Vajadused on liikumapanev jõud, samal ajal kui hirm hoiab tihtipeale meid tagasi. Brändid saavad hirme maandada, julgustada, inspireerida, toetada, aidates meil meie vajadusi teostada.
#000005
Niisiis, sihtrühmadest paremini arusaamiseks või brändile iseloomu andmiseks, on üks võimalus alustada 12 arhetüübiga. Kes nad on ja mis neid iseloomustab?
#000007
Süütu arhetüüp ajab kogu aeg taga õnne ning kehastab siirust ja ausust. Ta inspireerib inimesi tegema head, leiab kergesti usaldust ning püüab teisi alati aidata. Tuntud ka kui pühak, romantik, unistaja, optimist, muusa ja ingel.
#000009
Vanim ja populaarseim arhetüüp. Kangelane on tavaliselt meie kollektiivse teadvuse väljendus. Kangelased püüavad säilitada õiglust ja võidelda kurjuse vastu. Kangelane jääb truuks iseendale.
#000013
Eesmärk: kus on tahe, seal on ka võimalus
Strateegia: olla nii kompetentne kui võimalik
Vajadus: tõestus, et asi on väärt, isegi kui seal on takistused
Hirmud: läbikukkumine, omaenda nõrkused, piinlikkustunne
Brändi lubadus: võidurõõm; julgustamine ja tunnustamine
Kliendid: hindavad kvaliteeti, vastupidavust ja kindlustunnet, et nad on teinud hea valiku.
#000014
See arhetüüp on seotud raske töö ja lihtsa elu elamisega. Tema peamine motivatsioon on kuuluda kuhugi ning seetõttu loob kontakte inimestega. Kirjanduses pannakse ta sageli erakordsetesse olukordadesse. Teda nimetatakse ka tavaliseks inimeseks, kodanikuks, vaikivaks enamuseks, parimaks sõbraks.
#000016
Eesmärk: kõik on võrdsed (vabadus-vendlus-võrdsus)
Vajadus: kuulumine kuhugi, suhted, meeldida kõigile
Iseloom: sõbralik, empaatiline, usaldusväärne, samas pealiskaudne, mõjutatav, kohaneja, sulanduja
Kliendid: hindavad töökindlust ja kvaliteeti, eelistavad tuttavat uudsele ning panustavad brändidesse, mida nad usaldavad.
Näide: Tullamore Dew Iiri viski
#000017
See arhetüüp on kõige ennastsalgavam – ta soovib teisi kaitsta, aidata ja nende eest hoolitseda. Ta on suuremeelne, eneseohverdav, empaatiline ja omakasupüüdmatu. Ta püüab anda endast parima, et kõigile meeldida. Teda tuntakse ka kui hooldajat, abistajat, ema, õpetajat, vaimulikku, kunstiterapeuti.
#000019
Eesmärk: teisi aidata, kaitsta ja hoolitseda teiste eest
Strateegia: tee asju teiste heaks
Iseloomulik: kaastundlik, helde, tugev, empaatiline
Kliendid: hindavad seda, et nende panust tunnustatakse ning korda lähevad emotsioonid. Agressiivsus on välistatud, mistõttu pakuvad brändid kaitset, turvalisust ja hoolimist.
Näide: Mercedes V-Class ja Roger Federer
Eesti näide: Farmi Emma kohuke
#000020
Looja arhetüüp otsib stabiilsust ja kontrolli. Ta leiab inspiratsiooni kõikjalt ja võib olla loov peaaegu igas olukorras. Ta tunneb uhkust selle üle, et on originaalne. Tal on kalduvus perfektsionismile ning teda nimetatakse ka disaineriks, kunstnikuks, käsitööliseks ja leiutajaks.
#000022
Strateegia: arendada tehnilisi / loovaid oskusi
Vajadused: luua erilisi ja kestvaid teoseid, jäädvustada end loomingus, luua väärtuslikku
Iseloom: väljendusrikas, uuenduslik, hea kujutlusvõimega, samas isepäine
Brändi lubadus: usalda loovprotsessi, väljenda ennast
Kliendid: keeruline sihtrühm, kes on reklaamidele allergiline, aga hindab eksperimantaalseid, piire ületavaid, uudiseid lahendusi.
Youtube – soodustavad avatud väljenduse kaudu uute ideede ja võimaluste loomist.
#000023
Eesmärk: kogeda täisväärtuslikku ja audentset elu
Vajadused: ihkab seiklusi ja maailma avastamist omal käel
Hirmud: sisemine tühjus, ühetaolisuse kartus
Iseloom: iseseisv, ambitsioonikas, vaimne, samas rahutu
Brändi lubadus: vabadus ja julgustus kogeda midagi uut ja tundmatut
Kliendid: hindavad, kui neid rebitakse lahti argipäevast, võetakse kaasa seiklema
Näide: The North Face: A Love Letter to Winter
#000026
Mässaja on ebatraditsiooniline mõtleja, kes läheneb asjadele teise nurga alt. Talle ei meeldi normaalsus ja teda motiveerib (kogukonna) areng. Tema algatatud mäss viib innovatsiooni ja reformideni, sest ta ei karda kaost ja kasutab seda muutuste elluviimiseks.
#000028
Strateegia: šokeeri, tekita segadust, hävita
Iseloom: vabameelne, vapper, kohanemisvõimeline, riskialdis, samas hävitav, kontrollimatu, nihilistlik
Brändi lubadus: revolutsioon; luba reegeleid rikkuda
Kliendid: hindavad tavapäratut (vastandina peavoolule), ainulaadset, šokeerivat sisu
Näide: Levis, Freedom to move
#000029
Armastaja arhetüüp esindab mängu ja sensuaalset naudingut. Talle meeldib elada hetkes. Ta püüab olla füüsiliselt ja emotsionaalselt atraktiivne. Ihkab lähedust ja naudib suhtes olemist.
#000031
Mustkunstniku arhetüüp on salajaste teadmiste kandja. Tal on tugev usk oma võimetesse ja unistustesse. Mustkunstnikud leiavad alati lahenduse (üleloomulikele probleemidele) ja teevad unistused teoks. Nad julgustavad muutust ning avardavad teadlikkust.
#000034
Starteegia: arendada välja visioon ja selle järgi elada
Uskumus: kui sa suudad sellest unistada, suudad sa seda ka saavutada
Vajadused: soov mõista universumit ja oma kohta selles
Hirmud: avastuste ootamatult halvad tagajärjed
Iseloom: karismaatline, enesekindel visonäär, samas manipuleeriv, valelik, tegelikkusest eemaldunud
Brändi lubadus: mõjutada ümberkujunemist, unistuste ja soovide täitumist.
Kliendid: vajavad kindlustunnet, et saavad tooteid kasutades targemaks ning olla teistele eeskujuks ja neid mõjutada (influencerid). Hindavad reklaamikeelt, mis on võimalikult ulmeline, inspireeriv, elamuste-keskne. Fookus on indiviidil, tema eneseusaldusel ja instinktidel.
#000035
Valitseja arhetüüpi iseloomustab juhtimine. Talle meeldib vabatahtlikuna tegutseda ja olukordade eest vastutada ning kasutab oma juhiomadusi oma isiklike eesmärkide saavutamiseks. Võtab kontrolli kaose tekkimise ärahoidmiseks. Teda nimetatakse ka juhiks, ülemuseks, pealikuks, liidriks, kuningaks või kuningannaks..
#000038
Eesmärk: luua jõukust ja edu
Hirmud: kaos, kartus lennata üle parda
Iseloom: enesekindel, vastutustundlik, õiglane, samas kontrolliv, ennastõigustav, egoistlik
Brändi lubadus: võim; täielik kontroll
Kliendid: jõukad, väärikad, domineerivad, maskuliinsed, “poleeritud”.
Hindavad brändis võimutunnet, stabiilsust, valdkonna parimat.
#000039
Eesmärk: elu on fun, tuua rõõmu ja helgust, nautida hetke
Strateegia: olla naljakas ja mänguline
Vajadused: hetke ja elu nautimine, kuulumine kuhugi
Iseloom: rõõmus, muretu, originaalne, vallatu, samas vastutustundetu, julm, kergemeelne
Kliendid: tavareklaamid on nende meelest igavad, hindavad mängulisust, kiikse, ebatavalist. Eriti sellist, mis toob argipäeva sära, jääb meelde, liigutab.
Eesti näide: Balbiino Salme Jumps
#000042
Mõttetark arhetüüp otsib alati tõde, ükskõik kui ebamugav see ka poleks. Ta näeb maailma objektiivselt ja analüüsib alati detaile. Ta on pühendunud tõe otsimisele ja tema sõnavalik on alati hästi läbi mõeldud. Tema eesmärgid on sissepoole suunatud, aga on suurepärane nõuandja ja näeb mustreid seal, kus teised ei näe. Teda tuntakse ka kui teadlast, mentorit, eksperti, õpetajat, guru ja filosoofi.
#000044
Eesmärk: kasutada intelligentsust maailma mõistmisel, selgitada välja tõde
Strateegia: otsida infot, mõista protsessi ja seoseid
Iseloom: tark, avatud, hea väljendusega, samas pedantne, külm, introvertne
Brändi lubadus: tarkus; oma maailma mõistmine
Kliendid: teavad, et tarkus tuleb arenguga ja harivad end igal võimalusel. Hindavad reklaame, mis panevad neid proovile ja teisiti mõtlema.
Näide: National Geographic – Live Curious
#000045
Tõesti, võib vabalt olla, et Sinu bränd on kombinatsioon mitmest – see loob parema eristuvuse. Oluline, et see vastaks Sinu ettevõtte DNA-le. Ole loov, aga ole järjepidev. Sest tihti tundub meile igapäevaselt oma asjaga toimetades, et see muutub igavaks-tüütuks. Pea meeles, et Sinu kliendid märkavad Sind kordades, kordades vähem, võib-olla alles esimest korda elus. Tugev bränd oma iseloomu ei muuda, ega ka me ise.
#000046
Mida arhetüübid edasi aitavad teha?
#000047
Panna paika foto- ja kommunikatsioonikeel;
Arendada sihtrühma kõnetavaid tooteid ja teenuseid;
Valida sarnaste väärtustega koostööpartnereid jne.
#000048
Kui nii lihtne ei tundunud ja vajad abi sihtrühmade või brändi karakteri lahtikodeerimisel, võta minuga ühendust, aitan hea meelega.
#000049